alexandrainst/scandi-wiki huggingface dataset:
Dallas Stars

Dallas Stars er et ishockeylag i den profesjonelle ishockeyligaen National Hockey League (NHL). Klubben kommer fra Dallas i Texas i USA og spiller sine hjemmekamper i American Airlines Center. Klubben ble grunnlagt i 1967 under navnet Minnesota North Stars og flyttet til Dallas i 1993.

Klubben har vunnet Stanley Cup én gang, i sesongen 1998–99. Ytterligere har Minnesota North Stars vært i Stanley Cup-finalen 2 ganger, både i 1981 og i 1991. Farmerlagene til Dallas Stars er Texas Stars (AHL), Idaho Steelheads (ECHL) og Allen Americans (CHL). Et tidligere farmerlag til Dallas Stars var for øvrig Iowa Stars, som hadde nordmannen Marius Holtet i stallen.

Historie 
Minnesota North Stars var et av seks nye lag i NHL som debuterte i sesongen 1967–68. Til tross for rimelig sportslig suksess med to Stanley Cup-finaleplasser led klubben av dårlig økonomi i løpet av 1980-tallet og til sist besluttet styret å flytte klubben til Dallas i Texas.

Dallas Stars vant Stanley Cup for første gang i sesongen 1998–99 hvor de slo Buffalo Sabres i finalen. Det avgjørende målet ble skåret på kontroversielt vis av Brett Hull på Buffalos målmann Dominik Hasek. TV-bilder viste at Hull hadde en skøyte i målfeltet da han skårte og målet burde derfor vært annullert som følge av reglementet på den tiden. Men målet ble godkjent og dermed tok klubben sitt hittil eneste Stanley Cup-trofe. Året etter var også laget i finalen, men måtte gi tapt overfor New Jersey Devils. I sesongen 2001–02 flyttet klubben inn i deres nåværende hjemmebane American Airlines Center.

Nordmenn 
Marius Holtet, draftet i 2002 i 2. runde, 42. valg totalt (kun kamper for farmerlagene Louisiana IceGators, Houston Aeros og Iowa Stars).

Scott Winkler, draftet i 2008 i 3. runde, 89. valg totalt (spilte for Colorado College Tigers i Western Collegiate Hockey Association)

Mats Zuccarello, tradet fra New York Rangers 24. februar 2019.

Referanser

Eksterne lenker
 Dallas Stars

Ishockeyklubber i NHL
Ishockeyklubber i USA
Sport i Texas
Dallas
Idrettslag etablert i 1967
Rachel McAdams

Rachel Anne McAdams (født 17. november 1978) er en kanadisk skuespiller. Hennes gjennombruddsrolle var som Regina George i filmen Mean Girls (2004). Hun hadde deretter en rolle i Dagboken, filmatiseringen av Nicholas Sparks' roman av samme tittel, og i filmkomedien Wedding Crashers. Blant hennes andre filmer er den romantiske komedien The Family Stone, thrilleren Red Eye og The Time Traveler's Wife. Blant hennes nyeste filmer er som Irene Adler i Guy Ritchies utgave av Sherlock Holmes fra 2009, og i Morning Glory (2010) som Becky Fuller.

Hun ble nominert til en Oscar for beste kvinnelige birolle i 2016 for rollen i Spotlight.

Første år 
Rachel McAdams ble født i London i Ontario, og vokste opp i nabobyen St. Thomas. Hennes far Lance var en lastebilsjåfør og hennes mor Sandra en sykepleier. Hun har en yngre bror og søster, Daniel og Kayleen. Hun begynte med kunstløp da hun var fire og begynte med skuespill da hun var tolv år gammel. Det skjedde på teatersommerskole i St. Thomas. Da skolen utvidet til helårsundervisning og til sist relokalisert til London i Ontario ble hun bedt om å fortsette som student. Hun gikk på Myrtle Street Public School og den offentlige skolen Central Elgin Collegiate Institute i St. Thomas fram til avgangseksamen. Her hadde hun en rolle i den prisbelønte forestillingen I Live in a Little Town. Hun tok eksamen på York University i Toronto med laud og en BFA-grad i teater i 2001. I løpet av hennes fjerde år ved York spilte hun et barn i ''The Piper' – en forestilling ved et teaterverkstedet ledet av et kreativt lag fra Necessary Angel Theatre Company i Toronto.

Filmer

Referanser

Eksterne lenker 
 
 

Canadiske skuespillere
Personer fra London i Ontario
Hasle (Oslo)

Hasle er et strøk i bydel Grünerløkka i Oslo, mellom Økern, Helsfyr, Lille Tøyen og Carl Berner. Hasle var tidligere en egen bydel.

Strøket har bestått av en blanding av boliger og bedrifter, blant andre Narvesen, Tiedemanns Tobakkfabrikk og ABB. I senere tid har det blitt påbegynt flere store byggeprosjekter nær Hasle, i forbindelse med at den nye Ensjøbyen vokser fram mellom Hasle og Ensjø. Mye av områdets næringsvirksomhet har blitt eller er i ferd med å bli erstattet av boliger. Utbyggingen har blant annet omfattet Tiedemansjordet, et grønt friluftsområde som sto til disposisjon for alle, og ble flittig brukt av både Hasle skole, og Lille Tøyen FK, som er nærmeste nabo. I 2015 åpnet parken Teglverksdammen rett nord for Grenseveien.

Hasle har også en stor tennishall og en turnhall som tilhører Oslo turnforening.

Hasle har også et kjøpesenter som kalles «Hasle Torg» som ligger midt i sentrum av Hasle, her finnes: Coop Mega, Vitusapotek, Baker Hansen, Fitness Express Treningstudio, Vinmonopolet, Hair Lounge Frisør, Blomsterbutikk, Krogsveen Eiendomsmegler, Brun Og Blid Solstudio, Hasle Sushi og Nille.

Samferdsel
Hasle har T-Bane: Hasle stasjon på Grorudbanen. Denne stasjonen ligger mellom Carl Berners plass stasjon og Økern stasjon. Området betjenes også av busslinjene 57 (Løren Ring) og 60 (mellom Tonsenhagen og Vippetangen) og 67 (mellom Stovner og Tøyen) i Økernveien.
Hasle har også en bussholdeplass i Grenseveien som betjenes av busslinjene 21 (mellom Helsfyr og Aker Brygge) og 28 (mellom Fornebu og Helsfyr).
Rushtidslinjen 345 (Blindern – Vardefjellet) og stopper også på Hasle i Økernveien. (Linje 345 går til Blindern på morgenen, til Vardefjellet på ettermiddagen, uten retur.) 

Norges Tennisforbund holder til i Riksanlegget for tennis som ligger i Hasle.
Hasle har 2 fotballbaner, en i naturlig gress og en i kunstgress.

Strøk i Oslo
Ali Karimi (1978–)

Mohammad Ali Karimi Pashaki (født 8. november 1978 i Karaj) er en iransk tidligere fotballspiller.

Spillerkarriere 
Karrieren startet i Fath Tehran, før han gikk til Persepolis FC som 19-åring. I sin første sesong for klubben spilte han 23 kamper. Etter tre sesonger gikk han videre til Al-Ahli, fra De forente arabiske emirater. Han rakk å spille 68 kamper for klubben, og scoret 9 mål. Al-Ahli betalte 20 millioner NOK for overgangen. Han fikk ikke mye tillit fra start, og spilte ingen kamper i debutsesongen. I andre sesong løsnet det for han, da scoret han 14 mål på 22 kamper. Senere ble han kåret til årets fotballspiller i Asia i 2004. Deretter gikk han gratis til den tyske storklubben Bayern München foran 2005/06-sesongen. Han spilte 22 kamper i sin første sesong, og vartet opp med 2 mål fra sin midtbaneposisjon. Karimi har over 100 kamper for Iran, og har scoret 35 mål. I 2004 ble han Årets fotballspiller i Asia. Han spilte også i VM 2006 i Tyskland.

Etter at Ottmar Hitzfeld tok over München-klubben klarte ikke Karimi å overbevise treneren, og ble frigitt av tyskerne og signert av Qatar Sports Club, men han hadde en klausul i kontrakten som sa at han når som helst kunne forlate klubben hvis han ønsket det. Han gikk fra denne klubben.
Deretter kom han tilbake til Persepolis FC, men på grunn av at han hadde litt problem med klubben, gikk han derfra etter ett år til Steel Azin. I januar 2011 gikk han til FC Schalke 04. Men etter bare et halv sesong kom han tilbake til Perspolis FC igjen.

Referanser

Eksterne lenker 
 
 

Iranske fotballspillere
Spillere i Fotball-VM 2006
Fotballspillere for Persepolis FC
Fotballspillere for FC Bayern München
Fotballspillere for Qatar SC
Fotballspillere for Al-Sailiya SC
Fotballspillere for FC Schalke 04
Personer fra provinsen Alborz
Czech Airlines

Czech Airlines (også kjent under den tsjekkiske forkortelsen ČSA) er Tsjekkias nasjonale flyselskap, og har sin hovedbase på Ruzyně lufthavn utenfor Praha. Flyselskapet ble etablert i 1923, og er medlem av den globale flyselskapalliansen SkyTeam.

Historie
Czech Airlines ble grunnlagt i 1923 som Československé Aerolinie av den tsjekkoslovakiske stat, og startet få uker senere opp flygninger mellom Praha og Bratislava. I forbindelse med at tyskerne okkuperte landet under andre verdenskrig opphørte flyselskapet. Da kommunistene tok over Tsjekkoslovakia etter krigens slutt ble det lagt ned forbud mot å operere vestlige flytyper, og å trafikkere vestligallierte lufthavner. Selskapet fikk da en flåte bestående utelukkende av sovjetiske fly.

Etter jernteppets fall på slutten av 1980-tallet gikk selskapet igjen til innkjøp av vestlige flytyper, som for eksempel Boeing 737. Ved oppløsningen av Tsjekkoslovakia til de to selvstendige landene Tsjekkia og Slovakia omprofilerte selskapet seg, og etablerte seg med det navnet det har i dag.

Flåte
<center>
Czech Airlines har følgene fly i flåten: (pr April 2019)
{| class="wikitable" border="1" cellpadding="5" style="border-collapse:collapse;text-align:center"
|- 
! rowspan="2" |Fly
! rowspan="2" |I bruk
! rowspan="2" |Ordre
! colspan="3" |Passjerer
! rowspan="2" |Bemerkning
|- 
!C
!Y
!Total
|-
| rowspan="3" |Airbus A319-100
|1
| rowspan="3" |—
| rowspan="3" |8
| rowspan="3" |132
| rowspan="3" |140
|Blir faset utBlir erstattet med Boeing 737-800.
|-
|2
|Leased til Eurowings
|-
|3
|Leased til Brussels Airlines
|-
|Airbus A320neo
|—
|7
| colspan="3" class="unsortable" |<abbr title="To Be Announced">TBA
|Leveres fra 2021 
|-
|Airbus A330-300
|1
|—
|24
|252
|276
|Leased fra Korean Air
|-
|ATR 72-500
|6
|—
|—
|70
|70
|4 fly skal tas ut av drift i 2019
|-
|Boeing 737-800
|1
|—
|—
|—
|189
|Flere skal innfases for å erstatte Airbus A319-100
|-
!Total
!14
!7
! colspan="4" |
|}

Destinasjoner 

Czech Airlines har spesialisert seg på ruter til Øst-Europa og Midtøsten, og satser på å frakte passasjere fre Vest til Øst og omvendt via Praha.

Selskapet hadde også inntil nylig langdistanseruter til Nord-Amerika oprert med Airbus A310, men disse ble lagt når A310 ble faset ut.

Referanser

Eksterne lenker
 
 Informasjonsside om Czech Airlines 

Tsjekkiske flyselskaper
Flyselskaper etablert i 1923
Neil Whitworth

Neil Anthony Whitworth (født 12. april 1972 i Ince nær Wigan, England) er en tidligere fotballspiller for bl.a. Manchester United. Hans rolle på banen var som midtstopper. 

Ligadebuten kom 10. februar 1990 for Wigan Athletic mot Leyton Orient (3. divisjon, 0-2 hjemme, 2,396 tilskuere, spilte hele kampen, som 17-åring). Ligadebuten for Manchester United kom 13. mars 1991 mot Southampton (1. divisjon, 1-1 borte, 15,701 tilskuere, byttet ut mot Darren Ferguson). 

Han spilte for følgende klubber: Wigan Schoolboys, Greater Manchester Schoolboys, Wigan Athletic (fra juli 1988 var han lærling. 2 kamper, 0 mål), Manchester United (fra juni 1990: 1 kamp, 0 mål), Preston North End (på lån fra januar 1992: 6 kamper, 0 mål), Barnsley (på lån fra februar 1992: 11 kamper, 0 mål), Rotherham United (på lån fra august 1993), Blackpool (fra desember 1993). 

Spilte ingen cup-kamper for Manchester United, og vant derfor verken cupvinnercupen eller FA-cupen. Sønn av en tidligere rugbyspiller (som spilte i Leight R.L.F.C.). Fra Wigan Athletic til Manchester United i juni 1990 for £45 000. Fra Manchester United til Blackpool i desember 1993 for £100 000 (etter å ha blitt satt på transfer-listen i oktober 1993).

Karriere

Referanser

Eksterne lenker 
 

Engelske fotballspillere
Fotballspillere for Wigan Athletic FC
Fotballspillere for Manchester United FC
Fotballspillere for Preston North End FC
Fotballspillere for Barnsley FC
Fotballspillere for Rotherham United FC
Fotballspillere for Blackpool FC
Fotballspillere for Kilmarnock FC
Fotballspillere for Hull City AFC
Fotballspillere for Exeter City FC
Fotballspillere for Southport FC
Fotballspillere for Fleetwood Town FC
Fotballspillere for Radcliffe Borough FC
Personer fra Wigan
Fødsler i 1972
Elvenes

Elvenes (skoltesamisk: Jokknjargg, nordsamisk: Johkanjárga, kvensk: Jokiniemi) er ei bygd i Sør-Varanger kommune i Finnmark. Stedet ligger 9 km fra Kirkenes og har omkring 300 innbyggere. Bygda utgjør en grunnkrets i Østre Sør-Varanger.

Stedet har flere næringsforetak, en velforening og flere barnehager (Lisadellhaugen barnehage og Bjørnehiet familiebarnehage). Elvenes grensestasjon ved Garnisonen i Sør-Varanger ligger like ved Elvenes. Fra 1912 lå bedriften Elvenes Sagbruk og Høvleri her, men bygningene ble brent av tyskerne høsten 1944.

Like ved Elvenes ligger Skafferhullet, egentlig et sand- og grustak, der det tidligere var en grenseovergang til Sovjetunionen ved grensemerke nr. 216 like ved Boris Gleb på russisk side.

Under andre verdenskrig ble fangeleiren Stalag 322 etablert på Elvenes i juni 1941. I forbindelse med evakueringen høsten 1944 ble leiren flyttet og lagt inn under Stalag 330 i Alta.

Ved Elvenes bro der Bøkfjorden møter Pasvikelvas munning er Norge på det smaleste. Avstanden herfra til den russiske grensen er kun 1580 meter i luftlinje. Ikke langt unna Elvenes ligger den russiske enklaven Boris Gleb.

Se også
Okkupasjonsmaktens fangeleirer i Norge

Eksterne lenker 
 Krigsfangene i Sør-Varanger
 Boris Gleb like ved Elvenes

Bygder og grender i Troms og Finnmark
Bosetninger i Sør-Varanger
Forsvaret i Troms og Finnmark
Russell Beardsmore

Russell Peter Beardsmore (født 28. september 1968 i Wigan, England) er en tidligere fotballspiller for bl.a. Bournemouth og Manchester United. Hans rolle på banen var som midtbanespiller. 

Ligadebuten kom for Manchester United mot West Ham United 24. september 1988 (2-0, hjemme). Fikk 5 landskamper for Englands U21-lag i 1989. Han spilte for følgende klubber: Wigan Schoolboys (junior), Manchester United (56 kamper, 4 mål), Blackburn Rovers (på lån 2 kamper, 0 mål) og Bournemouth. Ble lærling 25. mai 1985, og skrev proffkontrakt 30. september 1986. På utlån til Blackburn Rovers i desember 1991. Fra Manchester United til Bournemouth i juni 1993 på fri-transfer (ble innvilget fri-transfer i mai 1993). Spilte ikke FA-cup finalen 1989/90, men var på banen i de innledende rundene. Spilte heller ikke Liga-cupfinalene i 1990/91 og 1991/92. Ble oppdaget av ex-United ving Harry McShane. Vinner av «Barclay Young Eagle of the Month» i januar 1989, valgt av ex-Liverpool manager Bob Paisley.

Karriere

Referanser

Eksterne lenker 
 

Engelske fotballspillere
Fotballspillere for Manchester United FC
Fotballspillere for Blackburn Rovers FC
Fotballspillere for AFC Bournemouth
Personer fra Wigan
Transitivitet

Transitivitet er en grammatisk kategori innenfor verbmorfologien.

Eksempler på transitivitet 
Magnus slår Siv.  («Siv» er det direkte objektet til «slår»)
Han gir henne en tjatring .  («tjatring» er det direkte objektet til «gi», og «henne» er det indirekte objektet.)

I første eksempel finner vi et monotransitivt verb – «slår» – som tar kun ett objekt, mens «gir» i eksempel nummer to er et ditransitivt verb, det tar to objekter. Tritransitive verb, som tar tre objekter, forekommer nokså sjelden.

Intransitive verb 

Verb som ikke tar objekt i det hele tatt kalles intransitive, et eksempel er «å løpe».

Ambitransitive verb 
Nok en kategori er såkalt ambitransitive verb (parverb), noe som volder språkbrukerne problemer. Disse kan være enten transitive eller intransitive, og skiller seg i preteritumsbøyningen:

Huset brant til grunnen.
Jeg brente hekser.

En god gammel huskeregel fra skoledagene går som følger: Transitive verb tar objekt, intransitive verb tar det ikke.

Grammatikk
Pontus Segerström

Pontus Hans Segerström (født 17. februar 1981 i Stockholm, død 13. oktober 2014 samme sted) var en fotballspiller fra Sverige som spilte på IF Brommapojkarna. Han spilte tidligere på Stabæk Fotball, Älvsjö AIK, Odense BK og Landskrona BoIS. Senest i Landskrona opplevde han et par trøblete sesonger etter å ha spilt i Danmark. Han håpt å vende tilbake til da han var en meget talentfull og god spiller i Sverige. Han mistet slutten av 2008-sesongen og starten av 2009-sesongen på grunn av en kneskade.

Segerström ble bare 33 år gammel og døde som følge av hjernekreft den 13. oktober 2014, bare to måneder etter at kreften ble oppdaget. Han etterlater seg kone og to barn.

Spillerfakta 

"Per 28. september 2008"

Referanser

Eksterne lenker 
 
 Pontus Segerström på AltOmFotball.no

Svenske fotballspillere
Fotballspillere for Stabæk Fotball
Fotballspillere for Odense BK
Fotballspillere for Landskrona BoIS
Fotballspillere for IF Brommapojkarna
Utenlandske fotballspillere i Norge
Hakuna matata

Hakuna matata er swahili og betyr «Det er ingen bekymringer» eller «Det er intet problem». Frasen er kjent fra flere moderne kulturelle sammenhenger.

I 1980 gjorde det kenyanske bandet Them Mushrooms seg bemerket med sangen «Jambo Bwana», hvor Hakuna Matata sies flere ganger.

Frasen er særlig kjent fra filmen Løvenes konge (1994), der uttrykket danner grunnlaget for et eget sangnummer.

Referanser 

Afrikanske ord og uttrykk
Swahili
Løvenes konge
Sør-Odal ungdomsskole

Sør-Odal ungdomsskole er en nedlagt ungdomsskole i Sør-Odal i Innlandet. Skolebygningene ligger på Korsmo ved administrasjonssentret Skarnes. Den eldste delen av skolen er fra 1960-tallet, mens den nyeste delen er fra 2003.

Skolen besto av tre forskjellige bygg som ble kalt Kunst og handverks-bygget, Osten og Realfagbygget. Arstuen var det nyeste bygget på Sør-Odal ungdomsskole. Navnet er et tradisjonelt ord fra dialekten i Odal, og kommer av «andre stuen», det vil si «det andre huset». Da byggingen av Glommasvingen skole startet i 2017, ble Arstuen revet.

Ungdomsskoleelever i Sør-Odal går fra skolestart i 2019 på Glommasvingen skole.

Referanser

Kilder
 http://www.sor-odal.kommune.no/skolene/sor-odal-ungdomsskole/side-2 
 https://web.archive.org/web/20140104085905/http://sorodalungdomsskole.no/

Skoler i Sør-Odal
Ungdomsskoler i Innlandet
Internatet

Internatet var en norsk reality-TV-serie som gikk på TVNorge høsten 2005. Formålet med programmet var å gjenskape en internatskole, slik det var på 1950-tallet. Ti gutter og ti jenter i 17-årsalderen ble «kastet» tilbake til året 1955. Ungdommene skulle tilbringe et bestemt antall uker på en internatskole der man i størst mulig grad forsøkte å gjenskape regler og miljø fra 1950-tallet. Oppholdet opplevdes som ganske tøft for de fleste da moderne privilegier og utstyr var forbudt. Disiplinen var også langt strengere enn det moderne ungdommer var vant til. De som best klarte å innrette seg i 50-talls-miljøet vant stipender på mellom femten og syttifem tusen norske kroner.

Torodd Hagen, som var leder for De norske skolehistoriske samlinger i Drammen, ble brukt som konsulent.

Opptakene ble gjort sommeren 2005 på en internatskole på Eidsvoll. Internatet var basert på den britiske serien That'll Teach 'Em som gikk på Channel 4 fra 2003 til 2006.

Vinnere av stipendene
Marie Tysseland, for Beste orden og oppførsel, Kr. 15 000 
Magnus Barstad, for Beste snittkarakter for gutt, Kr. 30 000 
Mette Alstad, for Beste snittkarakter for jente, Kr. 30 000 
Håkon Sivertsen, for Beste forbedring, Kr. 75 000

Deltakere

Referanser

Eksterne lenker
 Hjemmeside (arkivert)

Norske reality-TV-serier
TV-produksjoner på TVNorge
Norske TV-serier fra 2000-årene
Tverrsnitt (fysikk)

Tverrsnitt brukes innen kjernefysikk og partikkelfysikk som en betegnelse for sannsynligheten for at en vekselvirkning inntreffer. Dette gir sannsynligheten for at en kjernereaksjon vil skje, eller en statistisk beskrivelse av partikkelspredning (en. scattering). Tversnittet har enhet areal, vanligvis uttrykt i barn.

Partikkelspredning

For partikkelspredning  beskriver differensielt tversnitt sannsynligheten for å observere en spredt partikkel i en gitt kvantetilstand per enhet romvinkel. Man observerer her antall partikler per tidsenhet som spres innen en kjegle (fluks per enhet romvinkel) hvis målet bestråles med en enhet (fluks per enhet areal). I figuren er innfallende fluks I, målet T og  er romvinkelen.

Og totaltverrsnittet er integralet av det differensielle tverrsnittet over hele kuleflaten (romvinkel 4 steradianer):

Og dersom  er spredningsretningen fås:

Tverrsnittet blir derfor et mål på effektivt tverrsnitt som møter de innkommende partiklene og uttrykkes derfor i areal, enten i SI-enheter (m²) eller barn (1 b = 10−28m²).

Kjernefysikk
Innen  kjernefysikk  brukes tverrsnittet for å beskrive sannsynligheten for en hendelse. Hvis man tenker seg at atomkjernene er spredt jevnt utover et plan (f.eks en meget tynn folie) vil det være en spesifikk sannsynlighet for at en punktformet partikkel som avfyres mot planet kommer innenfor en radius  fra en atomkjerne. Dersom tettheten er  kjerner per areal  er denne sannsynligheten  som er forholdet mellom det totale arealet som opptas av sirkelflater med radius r rundt hver kjerne, og det totale arealet. Hvis man antar at alle partikler som treffer innenfor denne sirkelen stoppes, er dette det effektive tverrsnittet for en kjerne. I virkeligheten er det bare en viss sannsynlighet for interaksjon, men forholdet mellom antall partikler som kommer igjennom og det totale gir et tverrsnitt som beskriver sannsynligheten for den aktuelle interaksjonen. Typisk får man en reaksjonsrate mellom to partikkeltyper (1 og 2) på formen:

Der f1 og f1 er fraksjon av partikkel 1 og 2, n er numerisk densitet, δ12 er 1 for like partikler og 0 ellers (konecker symbol) og   er en reaktivitet som funksjon av tversnitt og hastighet. Dette fordi tverrsnittet varierer med partikkelenergien (hatigheten) samt at hastigheten generelt ikke er fast men vil ha en sannsynlighetsfordeling (f. eks. Maxwell-Boltzmann for termisk energi):

    der sannsynlighetsfordelingen for hastigheten

Referanser

Eksterne lenker
  and : Scattering Artikler ved  Georgia State University HyperPhysics
 IAEA Nuclear Data Services
 BNL National Nuclear Data Center
 Particle Data Group

Kjernefysikk
Partikkelfysikk
Atomfysikk
Tønnes Sirevåg

Tønnes Sirevåg (født 21. januar 1909 på Nærbø, død 3. mars 1994 i Oslo) var en norsk skoleleder, kjent som ekspedisjonssjef i Kirke- og undervisningsdepartementets skoleavdeling og som rektor ved Oslo katedralskole.

Sirevåg tok artium i Stavanger i 1928, og ble cand.philol. i 1936 med historie som hovedfag. Han arbeidet som lektor ved Eidsvoll landsgymnas 1936–39 og ved Haugesund kommunale høyere almenskole 1939–53. Etter ett år som rektor ved Tanks skole i Bergen ble han i 1954 leder i det nyopprettede Forsøksrådet for skoleverket. Han arbeidet som ekspedisjonssjef i Kirke- og undervisningsdepartementets skoleavdeling 1960–68, og sto der sentral i arbeidet med å innføre niårig grunnskole. Hans siste yrkesaktive år kom som rektor ved Oslo katedralskole 1968–76.

Han fikk som pensjonist et statsstipendiat i 1976, for å skrive sine erindringer. Sirevåg var ridder av 1. klasse av St. Olavs Orden fra 1989 for sin innsats for norsk skole.

Bibliografi 

Hans forfatterskap omfatter både historiefag og skolespørsmål, med titler som blant annet 
 Jæren på veg frå naturhushaldet (1938), 
 Den niårige skolen, i opphav og strid (1979) 
 Katedral og karusell, streiflys på skole og politikk (1981).

Referanser

Kilder 
 Paul Jasper. «Tønnes Sirevåg» i: Norsk biografisk leksikon.

Norske skoleledere
Rektorer ved Oslo katedralskole
Norske embets- og tjenestemenn
St. Olavs Orden
Statsstipendiater
Personer fra Hå kommune